જો તમે તમારા આ નાણાંનો યોગ્ય જવાબ ના આપી શક્યા તો આ નાણાં પર તમારા 83 ટકા જેટલી પેનલ્ટી ભરવી પડી શકે તેમ છે. નોંધનીય છે કે પહેલા આ પેનલ્ટી 35 ટકા હતી. મુંબઇના એક સિનિયર ટેક્સ અધિકારીએ આ વિષે જણાવ્યું કે જે લોકો પાસે કાળા નાણાં મળી આવ્યા છે તે પર આયકર વિભાગે કઠોર નિયમો લગાવ્યા છે. પણ સાથે જ તેનો દૂરઉપયોગ થવાની પણ સંભાવના રહેલી છે. આ અંગે જાણકારો પણ કહી રહ્યા છે કે નાણાંના રોકણનો સોર્સ ખબર ના પડતા તેના વિરુદ્ધ પહેલાથી જ ગંભીર કાનૂન બનેલા છે. પણ નોટબંધી પછી ટેક્સ અધિકારીને મોટો ટેક્સ લગાવી દંડ વસૂલ કરવાની છૂટ આપવામાં આવી છે. જેનો દૂરઉપયોગ થઇ શકે છે.